HIKAYAT MAKONG MAHAWANGSA. 75 



makan hati darah itu." Maka titah raja Besiong-, " Jika sampai 

 ka-pada beta sa-orang tinggal sakali pun, apa-lah beta hendak kata- 

 kan lagi shukur-lah beta yang pekerjaan itu tiada dapat beta 

 hendak tinggalkan." Maka sembah menteri keempat, " Jika demi- 

 kian melainkan jadi-lah lawan patek keempat ka-pada tuanku 

 karna dari-pada zeman dato nenek moyang tuanku pun tiacla 

 pernah membunoh makan hati darah, orang/' Maka titah-nya, 

 "" Jika tuan hamba hendak langgar dan bunoh beta pun tentu-lah 

 heta tahan mana yang sa-boleh-nya." Sa-telah demikian titah- 

 nya maka raja Besiong pun masok-lah ka-istana berkata ka-pacla 

 isteri-nya dan ka-pada segala isi istana yang ada hadzir mengadap, 

 lain di-titahkan ka-pada segala penghulu biduanda itu pun di- 

 dalam kota, " Aturkan oleh-mu segala bedil meriam di-atas kota 

 ini dan keluarkan segala senjata dan suroh tunggu jaga pada ke- 

 empat penjuru kota ini." Ada pun banyak-nya hamba sahaya yang 

 di-dalam kota itu ada-lah kadar lima ratus banyak-nya yang di- 

 harap oleh raja Besiong itu. Sa-telah siap sakalian-nya maka ia 

 dudok menahti. Ada pun menteri keempat itu sa-telah keesokan 

 hari-nya di-suroh kerah segala rayat bala dari-pada hilir sampai 

 ka-ulu sungai serta memukul gendang raya besar tanda berkerah 

 di-suroh bawa alat senjata sa-kali. Demi di-dengar oleh orang 

 menteri keempat hendak melanggar raja Besiong itu, maka masing- 

 masing pun segera-lah turun berhimpun dengan senjata karna 

 sakalian-nya itu sangat-lah benchi ka-pada raja Besiong itu. Hata 

 ada pun akan raja perempuan isteri raja Besiong itu sangat-lah 

 ia menaroh perchintaan di-dalam hati-nya kalau-kalau habis mati 

 sakalian isi istana atau rosak binasa dengan sebab perangai suami- 

 nya itu. Maka di-panggil empat orang dayang di-suroh pergi ka- 

 pada menteri keempat itu mengatakan takut rosak isi istana sa- 

 kalian. Maka kata menteri keempat, " Baik-lah, jika raja perem- 

 puan suka masok champur dengan kira-kira kami ini, maka 

 selamat-lah sakalian isi istana itu, hanya yang kami hendak bunoh 

 raja Besiong sahaja." Maka sembah dayang-dayang itu, " Mua- 

 fakat yang sa-macham mana dato kehendaki itu tentu di-ikut oleh 

 raja perempuan/' Maka kata menteri keempat, " Hendak-lah 

 •engkau sampaikan sembah kami keempat pada ka-bawah duli raja 

 perempuan hendak-lah segala bedil meriam itu isi ubat sahaja 

 jangan buboh peluru, neschaya tiada-lah rosak kami sakalian dan 

 rayat. Sa-telah demikian kata menteri keempat di-dengar oleh 

 dayang-dayang itu, maka ia pun bermohon pulang mengadap raja 

 perempuan sembahkan sakalian itu. Maka suka-lah raja perem- 

 puan suroh panggil segala penghulu yang di-dalam kota menitah- 

 kan sakalian kehendak itu. Maka sembah penghulu, " Bagaimana 

 biehara tuanku maka boleh-lah patek hamba tua muafakat pada 

 sakalian yang di-dalam kota ini suroh mengerjakan bagaimana 

 titah duli tuanku itu/' Hata maka menteri keempat pun sa-telah 

 datang-lah segala rayat-nva dengan siap alat senjata-nya, maka ia 

 pun bahagi-lah empat ketumbokan kota raja itu ka-pada masing- 



H. A. Soc, No. 72, 1916. 



